SUID-AFRIKAANSE RADIOLIGA NUUS VIR SONDAG 10 APRIL 2022 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins uit in Afrikaans 
sowel as Engels om (08:15 en (08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com)/ afgelaai kan word. Om 
by die Mailchimp bulletin e-poslys aan te sluit, stuur `n e-pos aan die SARL 
Sekretaris. 


Terwyl daar aandag gegee word aan die probleme wat sommige lede ervaar 
met toegang tot die SARL-webbladsye, is `n bykomende kanaal nou beskik- 
baar. 'Teken in by www.amateurradio.org.za om die weeklikse SARL News- 
oudio-opnames af te laai en om Amateur Radio Today te luister of af te laai. 


In die nuus vandag; 

DIE SARL AJV OP SATERDAG 23 APRIL 

KOM OP DIE LUG VIR WÊRELD AMATEUR RADIO DAG 

en 

DIE HERFS ZS-SOTA DAG OP 2 MEI 

Bly ingeskakel vir meer inligting oor hierdie en ander interessante nuus items. 
DIE SARL AJV OP SATERDAG 23 APRIL 


Die 2022 SARL Algemene Jaarvergadering begin om 10:00 SAT op Saterdag 
23 April 2022 op die Bluejeans-platform en jy kan dit vanuit jou huis bywoon. 
Jy moet registreer om `n skakel te kry om by die AJV aan te sluit. Besoek 
die voorblad van die SARL-webwerf om te registreer. Laai ook die AJV-boekie 
af wat die program vir die dag bevat, insluitend die voorgestelde begroting en 
ledegeld vir 2022/2023, die twee mosies vir bespreking en `n voorstel om die 2023 
SARL Nasionale Konvensie aan te bied. Indien jy nie kan bywoon nie, voltooi 
asseblief `n volmagvorm en dien dit in by die SARL Sekretaris. Die AJV-boekie 
en die volmagvorm kan op die voorblad van die web gevind word. 


Van die 1 648 SARL-lede het slegs 47 teen Vrydag 8 April geregistreer. Die 
Sekretaris het nog geen volmagvorms ontvang nie. Vir die AJV om gehou te 
word, word 165 registrasies en volmagte benodig. Registreer vandag! 


KANADESE SPESIALE ROEPSEINE TER EER VAN KONINGIN ELIZA- 
BETH II SE PLATINUM JUBILEE 


Ter ere van koningin Elizabeth TT se 70 jaar op die troon (haar Platinum Ju- 
bilee), het Innovasie, Wetenskap en Ekonomiese Ontwikkeling Kanada (ISED) 


die gebruik van spesiale roepseine vir Kanadese amateurs vanaf 15 Mei tot 14 
Julie 2022 goedgekeur. Hierdie datums stem ooreen met die besige vroeë somer 
kompetisie en sal beskikbaar wees vir alle Kanadese amateurs wat die spesiale 
roepseine by alle geleenthede wil gebruik, insluitend die RAC Kanada Dag kom- 
petisie en die TARU Wêreldkampioenskap. 


KOM OP DIE LUG VIR WÊRELD AMATEUR RADIO DAG 


Maandag 18 April is Wêreld Amateur Radio Dag. Dit is ook 'n openbare vakan- 
siedag wat die Paasnaweek eindig. Dit was op 18 April 1925 dat die Interna- 
sionale Amateur Radio-unie (IARU) tydens die Internasionale Radio Telegraaf 
konferensie in Parys gestig is. Daarom vier radio amateurs wêreldwyd hierdie 
dag elke jaar met spesiale aktiwiteite. 


Die SARL sal 'n WARD-sertifikaat uitreik aan radio amateurs wat @OSOs maak 
vanaf 16:00 UTC op Donderdag 14 April tot 18:00 UTC op Maandag 18 April, 
die hele Paasnaweek en insluitend die ZS4 (OSO-partytjie op 17 April! Werk 
soveel radio amateurs as moontlik gedurende die naweek, PLUS ten minste twee 
(2) SARL Raadslede (daar is 10) en ten minste drie (3) Radio klubstasies, jou 
eie Klubstasie uitgesluit! Stuur jou aansoek vir die 2022 WARD-sertifikaat na 
secretary@sarl.org.za teen 21:59 UTC op Donderdag 21 April 2022. Jan, ZTAT 
sal aktief wees op 18 April op 7 100 en 3 700 MHz. 


Jy luister na nuus uitsending van die Suid-Afrikaanse Radioliga. 
DIE HERFS ZS-SOTA DAG OP 2 MEI 


Sid Tyler, ZSBAYC die ZS-SOTA Verenigings-bestuurder sê die Herfs ZS SOTA- 
dag sal op Maandag 2 Mei ('n openbare vakansiedag) gehou word. Vir diegene 
wat beplan om ʼn piek te aktiveer, is dit tyd om te begin kyk na watter piek 
jy gaan aktiveer en jou beplande aktiverings-tye. Hierdie is 'n lekker dag uit in 
die natuur en nie `n kompetisie nie. Elke deelnemer sal 'n Herfsdag-sertifikaat 
ontvang indien jy daardie pieke geaktiveer of gejaag het. Vir aktiveerders is 
dit pret om te sien of jy piek-tot-piek (S2$) kontakte kan maak met ander 
aktiveerders en hoeveel jagters jy in jou log kan kry. 


Oorweeg asseblief om jou aktiverings-tye te plaas, sodat jagters en ander ak- 
tiveerders sal kan weet dat jy `n piek aktiveer en hoe laat hulle vir jou moet 
luister. As jy nie op die SOTA/POTA WhatsApp-groep is nie en bygevoeg wil 
word, stuur asseblief `n WhatsApp-boodskap aan Sid op selfoon 082 461 3279. 
Sluit asseblief aan by die pret om `n piek te aktiveer of om diegene wat dit waag, 
te jaag. 


Eerste keer aktiveerders, as jy hulp of raad benodig, moet asseblief nie huiwer 
om raad te vra nie. Ons het twee spanne van die Suidkus van KZN wat pieke 
gaan aktiveer. Besonderhede sal nader aan die tyd op die WhatsApp-groep 
geplaas word. Hier is `n paar statistieke vir die 2021 Lente SOTA-dag wat op 
24 September 2021 gehou is: vyf pieke is deur nege aktiveerders geaktiveer; die 
aktiveerders is ondersteun deur honderd-en-agt jaers en honderd-agt-en-tagtig 
OSOs is gemaak. Ses van die aktiveerders piek-tot-piek kontakte gemaak. 


KLUB NUUS 


Wat gebeur op Sondag 24 April? Dit is die dag wat jy in jou dagboek moet 
aanteken om die Klipriviersberg Natuurreservaat (ZSFF-019 vir Fauna en Flora) 
te besoek, waar jy kan deelneem aan voetslaan, voëlkyk, fotografie, kuier saam 
met vriende, familie en mede-amateurs en belangrikste, die volgende Sandton 
Jakkals-jag en 'n bietjie buitelug radio pret. 


Ons ontmoet by die hoofingang kompleks oorkant Peggy Veraweg 129, Kibler- 
park om (09:45 SAT vir `n Jakkals-jag-inligtingsessie en sal die jag saam om 
10:00 SAT begin. Toegang tot die reservaat is gratis. Daar is veilige parkeer- 
plek beskikbaar en jy kan piekniek hou in die reservaat of by die ingang, waar jy 
ook toiletgeriewe en piekniekplekke sal kry. Braai word by die ingangskompleks 
toegelaat. 


Om meer uit te vind, Google asseblief die Klipriviersberg Natuurreservaat en 
besoek die SARL se komende gebeurtenisse dagboek. Sluit asseblief Sondag 24 
April by ons aan vir buitemuurse oefening en radio pret. 


By die Durban ARK AJV wat op Saterdag 2 April gehou is, is die volgende 
lede gekies om vir die daaropvolgende jaar op die komitee te dien. Almal het 
hul waardering uitgespreek vir die uittredende Komitee en wens die inkomende 
een die beste toe vir die jaar. 


Voorsitter en Tesourier: Louis de Bruin, ZSSLP 
Ondervoorsitter: Sean Beukes, ZS5TI 
Sekretaris: Martin Botha, ZSSADL 


Lede: Graham Walker, ZS$5GW; Aubrey Worthington, ZS5SACW en Denham 
Eva, ZSSDE 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. 'Tans is daar vier sonvlekke met eenvoudige magnetiese samestellings 
sigbaar. Daar is `n hoë waarskynlikheid vir C-klas en `n geringe kans vir M- 
klas sonfakkels. Diegene wat hulle eie frekwensievoorspellings wil doen, kan `n 
verwagte effektiewe sonvlektelling van 61 vir die week gebruik. Radio amateurs 
kan goeie DX openinge op die 10 tot 30 m bande verwag. Besoek gerus die 
webtuiste spaceweather.sansa.org.za, vir meer inligting. 


Nou die dagboek van gebeure vir die volgende paar weke: 

12 April —- die sluitings datum vir die 80 m @SO Partytjie logstate 
14 April —- die sluitings datum vir die Herfs ORP and FT4 logstate 
15 April - Goeie Vrydag; 

17 April - Paassondag en die Z$4 @SO-partytjie 


18 April - Familiedag en Kom op die lug vir Wêreld Amateur Radio Dag 


22 April - Registrasie vir die Mei RAE sluit en die sluitingsdatum vir ZS4 logs 
22 en 23 April — die Lyrids Meteoorreën 


23 April - die SARL Algemene Jaarvergadering en die Magalies ARK Antenna 
dag 


24 April - die Sandton ARK Jakkalsjag 
25 April - Marconi dag 
27 April —- Vryheidsdag, Morse dag en die Sandton ARK “Tech Talk? 


30 April - die SARL 40 m Klub kompetisie en die einde van die SAMOC April 
Woord soektog 


1 Mei — Werkersdag 
2 Mei — Openbare vakansiedag en die Herfs ZS-SOTA-dag 


Om die bulletin mee af te sluit, 'n opsomming van ons hoof berig: 


Die 2022 SARL Algemene Jaarvergadering begin om 10:00 SAT op Saterdag 
23 April 2022 op die Bluejeans-platform en jy kan dit vanuit jou huis bywoon. 
Jy moet registreer om `n skakel te kry om by die AJV aan te sluit. Besoek 
die voorblad van die SARL-webwerf om te registreer. Die AJV-boekie en die 
volmagvorm kan op die voorblad van die web gevind word. Registreer vandag! 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Vrydag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, geskryf 
deur Dennis Green, ZS4BS, geproeflees deur Deon Erwin, ZS1ZL en gelees deur 


Van die Nuusspan, die beste wense vir die week wat voorlê. 


